# Aoyama Gōshō

### El Vikipedio

AOYAMA Gōshō (青山剛昌 [ao-jama gō-ŝō], AOYAMA Gōshō?) , (21-a de junio 1963 - ), estas mangaverkisto.

Li naskiĝis en Daiei-urbeto en Tohaku-distrikto (nun Hokuei-urbeto) en la prefekturo Tottori en Japanio.

Je la 5-a de majo 2005 Aoyama Gōshō kaj Takayama Minami geedziĝis. Takayama estas kantistino (en Two-Mix) kaj sinkroparolantino de Konan en la animaciaj filmoj pri la Majstrodetektivo Konan.

## [redaktu] Majikku Kaito (japane: まじっく快斗 [maĝikku kaito], "magia Kaito")

Ekde 1988 la mangaoj desegnitaj de Aoyama Gōshō aperas en la bone konata japana mangaa magazeno Shōnen Sunday [ŝōnen sandej]. Aoyama desegnis unue la mangaan serion Majikku Kaito, kiu rakontas pri la lernanto Kuroba Kaito kaj ŝia amikino Nakamori Aoko. Kuroba havas sekretan vivon kiel majstroŝtelisto "Kaito Kiddo" dum esti persekutita per inspektoro Nakamori, la patro de Aoko. Unu "dosiero" de Magia Kaito kontenas proksimume 30 paĝoj kaj ekde majo 1988 estis eldonata kiel poŝlibro. Post tri poŝlibraj volumoj Aoyama ĉesis tiun projekton, sed "Kaito Kiddo" kaj inspektoro Nakamori aperas kelkfoje en la serio Majstrodetektivo Konan kiel gastoj. Krome la hararo Kaito kaj Aoko similas multe al Ŝiniĉi kaj Ran. Nun post multaj jaroj de interrompo, en februaro 2007 Aoyama publikigis 4-an volumon de Magia Kaito en Japanio.

## [redaktu] Yaiba (japane: YAIBA [jajba], literume: "glavo")

Unue Aoyama konatiĝis pro la rakonto pri la aventuroj de malgranda samurajo, tiu mangaa serio nomiĝas YAIBA (jap. やいば resp. 刃 yaiba = "glavo"). Unu "dosiero" de Yaiba en la magazeno kontenis proksimume 20 paĝoj kaj ekde majo 1989 Yaiba estis eldonata kiel poŝlibro.

## [redaktu] Meitantei Konan (japane: 名探偵コナン [mejtantej konan], "Majstrodetektivo Konan")

Poste Aoyama komencis desegni la mangaan serion Meitantei Konan (angle: "Detective Conan" resp. "Case Closed"). Tiu serio aperas ĝis nun regule, ĉiu semajno proksimume 16 paĝoj (= unu "dosiero"), kaj ekde julio 1994 proksimume ĉiun 11-an semajnon tiuj dosieroj aperas kune kiel poŝlibro. En Japanio ĝis nun (marto 2007) aperis 56 volumoj.

El la granda sukceso de tiu mangaa serio en Japanio sekvis, ke Majstrodetektivo Konan tradukiĝis en multajn lingvojn: mandarina/Tajvano (1995), kantona (1995), korea (1996), franca (1997), germana (2001), mandarina/Ĉinio (2002), itala (2002), angla (2004), taja (2004), hispana (2004), sveda (2004), finna (2004) ktp. Ĝis marto 2005 nur en Japanio jam pli ol 110 milionoj volumoj vendiĝis.

Krome la mangaa serio pri Majstrodetektivo Konan ankaŭ animacia televida serio, kaj nun ankaŭ realfilma televida serio estas produktita.

Suplemente ankaŭ animaciaj filmoj por la kino estas produktitaj, ekde 1997 ĉiu jaro en aprilo aperas nova filmo.

Elŝutita el "http://eo.wikipedia.org../../../a/o/y/Aoyama_G%C5%8Dsh%C5%8D_512f.html"

Kategorioj: Mangao | Naskiĝintoj en 1963

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Català
- Deutsch
- English
- Español
- Suomi
- Français
- Galego
- Bahasa Indonesia
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- ไทย
- Tagalog
- 中文